Shkelzen_Zhubi
Personalitete shqiptare mbi veprimtarinë e Shkëlzenit
-Që nga vitet e rinisë Shkëlzeni shquhej si muzikant i gjithanshëm dhe si talent i rrallë. Ai kontribuoi në kulturën e përgjithshme në Gjakovë. Këtë e dëshmoi edhe në prezencën e tij si anëtar i orkestrës së parë të muzikës argëtuese në Kosovë. Si kitarist dhe si solist vokal i talentuar. -Shkëlzen Zhubi me sport u muar në rininë e hershme, ishte anëtar i reprezentacionit republikan për ushtrime në vegla: hekur dhe paralele. Dallohej në not dhe skijim. Më vonë u muar me boks dhe karate. Ishte mjeshtër i spektakleve, autor dhe kompozues i shumë ushtrimeve të revistave të kulturës fizike. -Shkëlzeni ishte valltar i mrrekullueshëm, me të ansambli "Shota" dhe skena kishin peshë të madhe. Ai kishte fuqi magjike në paraqitjen e valleve rugovase. Shkëlzeni la gjurmë me vlerë të madhe dhe të thella në kultivimin dhe prezentimin e folklorit tonë të pasur kombëtar. - Shkëlzeni pos skenarëve dhe regjive, sidomos për emisionet muzikore dhe spektakleve ku kishte më së shumti sukses, ishte koreograf i dalluar i Shoqërive kulturoro-artistike. Njëri nga formuesit e SHKA "Bajram Curri" në Prishtinë si koreograf, pastaj punoi në SHKA "Xheladin Zeqiri" në Tetoveë, me "Besën" në Gostivar, "Agimi" në Prizren, "Hajdar Dushi" në Gjakovë e në mbi 18 SHKA vendosi koregrafitë e veta të suksesshme. La gjurmë serioze në lëmin e koreografisë, sidomos të valleve kosovare. -Ekspozita e Shkëlzenit e vitit 1969 ishte interesante me vlerë kulminative. Po në atë vit u pranuar anëtar i Shoqatës së Artistëve Figurativ të Kosovës. Eshtë vlerësuar si kolazhisti i parë kosovar. Prej kryerjes së akademisë në Cekosllovaki mirret edhe me mjaft sukses edhe me pikturë. - Në vitin 1974, themelohet TVP ku tubohen kuadrot e para profesioniste. Në mesin e tyre Shkëlzen Zhubi, regjisor. Që nga emisionet për fëmijë e deri te spektaklet e shumta që realizoi me vite të tëra. Shkëlzeni la gjurmë në krijimtarinë e tërësishme të Produksionit të Televizionit të Prishtinës. Për sa vite që punoi në televizion për cdo vit u shpërblye për punën vuluminoze dhe të sukseshme në realizimin e emisioneve të ndryshme. -Pa dyshim se ndër pionierët e Televizionit kosovar është Zoti Shkëlzen Zhubi, i cili me palodhshmërinë, senzibilitetin dhe invencionin e vet krijues në masë të madhe ka kontribuar në avanasimin e regjisures televizive në TVP-në. Këtu, vecmas duhet cekur skenarë dhe regjitë e sukseshëm avansues të emisioneve dhe të manifestimeve të ndryshme, ku ka qenë ka mbetur i pakalueshëm gjer më tani. - Shkëlzen Zhubi kapërceu portën e lavdishme të botës së letërsisë me sa vonesë për shkak të ndërskëmbësave të monizmit, megjithatë mbushi përnjëherë atë me dhëmburisjen e zërit autontik. Poezia e tij sidomos ajo satirike, tregimet dhe vecanarisht romanet menjëherë dhe përgjithmonë lanë shenjën e të bukurës së përjetshme. -Cdo kohë i ka poetët e vet. Poetët e vërtetë u takojnë të gjitha kohërave. -Vargjet që vijnë nga shpatijet e Shkëlzenit duke i rezistuar hapësirës katrahurë davarisin pellgun mbi rrafshin dardan. - Libri i parë poetik "Emnesë" i Shkëlzen Zhubit jo vetëm nxjerr nga harresa fjalë të mocme dhe të bukura shqipe, si "emnesë", "kriskull" etj., por edhe e zbulon këtë kolazhist të parë edhe si një piktor me një shprehje të pasur figurative me elemente të theksuara moderniste e simboliste. - Krijimtaria letrare e Shkëlzen Zhubit, sot shfaqet me realizime artisitike në fushë të poezisë lirike, satirës, romanit e tjera. Dhe premton realizime të tilla edhe në gjini dhe në zhanre të tjera. -Edhe një paraqitje e lidhjes shpirtërore e shkrimtarit Shkëlzen Zhubi, në artin në përgjithësi e me letërsinë në mënyrë të vecantë, këtë rradhë jo si poet, por si ndjekës dhe vëzhgues i pasionuar i gjurmimeve letrare të jetës dhe sjelljeve të rrafshit tonë kombëtar. -Shkëlzen Zhubi në vëllimin me poezi ka krijuar vargun poetik lirishëm duke ligjëruar në një shkallë të lartë artistike, duke organizuar një libër që zbërthen motivin e qenies së lartësisë së Trollit. -Piktori Shkëlzen Zhubi i takon plejadës së mesme të krijuesve figurativë, i cili që nga vitet e 60-ta me përkushtim të madh i qaset paralelisht dy vokacioneve artistike: pikturës dhe letërsisë. Pra, fjala është për një krijues, i cili me devocion të madh, me tërë qenien e vet, i përkushtohet këtyre dy gjinive, por gjithnjë duke i mbetur besnik motiveve dhe imazheve nga nënqielli i Dardanisë së lashtë, e cila gjatë tërë historikut të saj të bujshëm ka përjetuar qaste më tronditëse dhe më lemeritëse, një golgotë të vërtetë nga okupatori shumëvjeqarë i trojeve arbërore.